CELEX: 62016TN0826
Language: et
Date: 2016-11-28 00:00:00
Title: Kohtuasi T-826/16: 28. novembril 2016 esitatud hagi – Casasnovas Bernad versus komisjon

23.1.2017   
            
            
               ET
            
            
               Euroopa Liidu Teataja
            
            
               C 22/52
            
         28. novembril 2016 esitatud hagi – Casasnovas Bernad versus komisjon
   (Kohtuasi T-826/16)
   (2017/C 022/71)
   Kohtumenetluse keel: prantsuse
   
      Pooled
   
   
      Hageja: Luis Javier Casasnovas Bernad (Saint-Domingue, Dominikaani Vabariik) (esindaja: advokaadid S. Orlandi ja T. Martin)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada 27. septembri 2016. aasta otsus, millega hageja leping üles öeldi;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et komisjoni 2. märtsi 2011. aasta otsuse artikli 3 lõige 3 on kohaldamatu.
            
         
               2.
            
            
               Teine väide, et on rikutud Euroopa Liidu muude teenistujate teenistustingimuste artiklit 85, kuna teenistuslepingute sõlmimise pädevusega asutus pikendas hageja lepingut tähtajatult, nähes siiski ette ülesütlemise tingimuse, mis on seotud ülesütlemisega samastatava sündmusega.
            
         
               3.
            
            
               Kolmas väide, et on rikutud hoolitsemiskohustust, kuna teenistuslepingute sõlmimise pädevusega asutus ütles esiteks hageja lepingu üles enne, kui ta võttis otsuse isiklikel põhjustel puhkuse pikendamise kohta; teiseks tegutses see asutus nii ilma, et hagejale oleks tehtud esimene tööle ennistamise ettepanek ning kolmandaks ei antud hagejale teada, kas on olemas eelarvevõimalused tema tasustamiseks pärast puhkuse lõppu.
            
         
               4.
            
            
               Neljas väide, et teenistuslepingute sõlmimise pädevusega asutus on rikkunud Euroopa Liidu ametnike personalieeskirjade artiklit 12b ja artikli 40 lõiget 1a.